open-index/open-wikipedia-markdown huggingface dataset:
கிளா (தாவரம்)

**கிளா** அல்லது **கிலாக்காய்**  இது கொச்சை வழக்கு. இதனை களா என்றே மருத்துவ நூல்கள் கூறுகின்றன (*Carissa carandas*) இத்தாவரம் வெப்பமண்டலக் காடுகளில் காணப்படும் ஒரு தாவரம். மெல்லிய கம்பி போன்று தரையில் படரும். இலைகள் சிறிய முட்டை 
வடிவில் காணப்படும். இலைகளுக்கு அடியில் சிறிய முட்கள் இருக்கும். இதன் பழங்களில் இரும்புச் சத்து நிறைந்துள்ளது.

பூக்கள் கொத்து கொத்தாக  வெண்மை  நிறத்தில் காணப்படும். காய்கள் பச்சையும் லேசான சிவப்பும் கலந்த நிறத்தில் இருக்கும். காய்கள் கொத்து கொத்தாகவும் புளிப்புச் சுவையுடனும் இருக்கும். பழங்கள் கருமை நிறமாகவும் இனிப்பாகவும் இருக்கும். காய்களை ஊறுகாய் போட்டு உண்ணலாம்.

## மேற்கோள்கள்
1. தமிழ்நாட்டுத் தாவரங்கள்  பாகம் இரண்டு கே.கே. ராமமூர்த்தி   தமிழ்நாட்டுப்பாடநூல் நிறுவனம் பதிப்பு 2000

2. குணபாடம் முதல் பாகம் க.ச. முருகேச முதலியார் இந்திய மருத்துவம் - ஓமியோபதித்துறை சென்னை 600 106

பகுப்பு:செடிகள்
பகுப்பு:இந்தியத் தாவரங்கள்
பகுப்பு:தமிழ்நாட்டின் தாவரங்கள்
காந்தி சமிதி

**காந்தி சமாதி** (Gandhi Smriti) அல்லது **பிர்லா மாளிகை** எனப்படும் இது  இந்தியத் தலைநகரமான புது டில்லியில் காந்தி அருங்காட்சியகம் அருகில் அமைந்துள்ள மகாத்மா காந்தியின் நினைவகம் ஆகும். 

மகாத்மா காந்தி தன் வாழ்நாளின் இறுதி 144 நாட்கள் இங்கு தங்கியிருந்தபோது 1948 ஆம் ஆண்டு, ஜனவரி 30 ஆம் நாள் மாலை (5:17 மணி) நாதுராம் கோட்ஸே ஆல் சுட்டுக்கொலை செய்யப்பட்டார்.

பிர்லா இல்லம் இந்திய அரசால் **காந்தி ஸ்மிருதி** என பெயர் மாற்றம் செய்யப்பட்டு 1973 ஆகஸ்ட் 15ம் நாள் முதல் பொதுமக்கள் பார்வைக்கு காந்திஜி நினைவு இல்லமாக திறந்துவிடப்பட்டது.

## படத் தொகுப்பு

Delhi-Birla House-Lieu de l'assassinat-20131006.jpg
Delhi-Birla House-Jardin-20131006.jpg
Gandhi Smriti Gallery, New Delhi.jpg
Prayer meeting at Birla House with Gandhi.jpg


## மேற்கோள்கள்


## வெளி இணைப்புகள்
* காந்தி ஸ்மிருதி அருங்காட்சியகம்

பகுப்பு:நினைவகங்கள்
பகுப்பு:மகாத்மா காந்தியின் படுகொலை
பரங்கிமலை தொடருந்து நிலையம்

thumb | வலது | பரங்கிமலை தொடருந்து நிலையம்
**பரங்கிமலை தொடருந்து நிலையம்** (*St. Thomas Mount*), சென்னையின் உள்ளூர் தொடருந்து நிலையங்களில் ஒன்று.
இது சென்னை கடற்கரை - செங்கல்பட்டு பாதையில் உள்ள இரயில் நிலையம். இதை மவுண்ட், ஆதம்பாக்கம், மடிப்பாக்கம், புழுதிவாக்கம், மேடவாக்கம், தில்லை கங்கா நகர், நகர இணைப்பு சாலை, அரசு ஊழியர் குடியிருப்பு பகுதிகளில் வாழும் மக்கள் பயன்படுத்துகின்றனர். இது சென்னை கடற்கரை நிலையத்தில் இருந்து 17 கிலோ மீட்டர் தூரத்தில் அமைந்துள்ளது.

## ஒருங்கிணைந்த மெட்ரோ தொடருந்து நிலையம்

**பரங்கிமலை மெட்ரோ தொடருந்து நிலையம்** சென்னை மெட்ரோ - MRTS - சென்னை புறநகர் தொடருந்து ஆகிய சேவைகளை இணைக்கும் ஒருங்கிணைந்த நிலையம் ஆகும்.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சென்னை தொடருந்து  கோட்டத்தில் 17 நிலையங்கள் தேர்ந்தெடுக்கப்பட்டன, பரங்கிமலை தொடருந்து நிலையத்தை புதுப்பிக்கும் பணிக்கு 14.15 கோடி ரூபாய் ஒதுக்கப்பட்டுள்ளது.

## மேற்கோள்கள்

## இணைப்புகள்
* தோமையார் மலை நிலையத்திற்கு பெரிய நடைமேடை  - 11 June 2013, 
* IndiaRailInfo.com தளத்தில்

பகுப்பு:சென்னை போக்குவரத்து
பகுப்பு:சென்னை மெட்ரோ நிலையங்கள்
சுமந்த் (நடிகர்)

**சுமந்த்** () என்பவர் ஆந்திரத் திரைப்படத்துறையில் ஒரு நடிகரும் தயாரிப்பாளரும் ஆவார். இவர் அக்கினேனி குடும்பத்தினை சார்ந்தவர். இவர் அக்கினேனி நாகார்ஜுனாவின் சகோதரர் ஆவார், அத்துடன் அக்கினேனி நாகேசுவர ராவ் அவர்களின் பேரனும் ஆவார். இவர் அன்னப்பூர்ணா ஸ்டுயோசின் ஒரு பங்காளர் ஆவார்.

## திரைப்படங்களின் பட்டியல்
* *எமோ குர்ரம் ஏகராவச்சு*
* *[[டக்கராக தூரம்க]]* (2011)
* *[[ராஜ் (திரைப்படம்)|ராஜ்]]* (2011)
* *[[கோல்கொண்ட ஹை ஸ்கூல்]]* (2011)
* *[[போனி (திரைப்படம்)|போனி]]* (2009)
* *[[விஜய் ஐபிஎஸ்]]* (2008)
* *[[பௌருடு ]]* (2008)
* *[[கிளாஸ்மெட்ஸ் (2007 திரைப்படம்)|கிளாஸ்மெட்ஸ்]]* (2007)
* *[[மதுமாசம்]]* (2007)
* *[[சின்னோடு]]* (2006)
* *[[கோதாவரி (திரைப்படம்)|கோதாவரி]]* (2006)
* *[[மகா நந்தி]]* (2005)
* *[[தனா 51]]* (2005)
* *[[சொக்கடு (2005 திரைப்படம்)|சொக்கடு]]* (2005) (special appearance)
* *[[கௌரி (திரைப்படம்)|கௌரி]]* (2004)
* *[[சத்யம் (2003 திரைப்படம்)|சத்யம்]]* (2003)
* *[[சிநேகமண்டே இதர ]]* (2001)
* *[[ராமா சிலகம்மா]]* (2001)
* *[[பெல்லி சம்மந்தம்]]* (2000)
* *[[யுவகுடு]]* (2000)
* *[[பிரேம கதா (திரைப்படம்)|பிரேம கதா]]* (1999)

## ஆதாரங்களும் மேற்கோள்களும்

## வெளி இணைப்புகள்
* http://www.hinduonnet.com/thehindu/mp/2006/05/23/stories/2006052300260100.htm 

பகுப்பு:வாழும் மக்கள்
பகுப்பு:தெலுங்கு நபர்கள்
பகுப்பு:இந்திய நடிகர்கள்
பகுப்பு:1975 பிறப்புகள்
பகுப்பு:தெலுங்கு மக்கள்
அட்லஸ் 5

**அட்லஸ் 5** (*Atlas V*) ஏவுகலம் ஐக்கிய அமெரிக்காவால் இயக்கப்படும் ஒரு விமான போன்ற ராக்கெட் ஆகும். 2002 ல் இருந்து இந்த வகையான ராக்கெட்டுகள் சாதனை புரிந்து வருகின்றன. இவற்றில் ஒன்றைத் தவிர அனைத்தும் வெற்றியைத் தந்துள்ளன. இவை அதிகமாக கேப் கார்னிவல் விமானப்படை நிலையம், வான்டென்பெர்க் விமானப்படை தளம், கலிபோர்னியாவில் இருந்து இயக்கப்படுகிறது. இது டெக்சாஸ், சான் டியாகோ, கலிபோர்னியா, வாகன டக்காட்டர், அலபாமாவில் உள்ள  டென்வர் போன்ற இடங்களில் வடிவமைக்கப்படுகிறது. இது 2013 நவம்பர் 18 அன்று செவ்வாய் கோளை ஆராய மாவென் விண்கலத்தை விண்ணில் செலுத்தி சாதனை செய்தது.

## மேற்கோள்கள்

பகுப்பு:அமெரிக்க விண்வெளித் திட்டங்கள்
ராசி (நடிகை)

**ராசி** என்றும் **மந்திரா**, அறியப்படும் இவர் ஒரு தென்னிந்திய நடிகையாவார். இவர் தமிழ், தெலுங்கு, கன்னடம் என தென்னிந்திய மொழித் திரைப்படங்களில் நடித்துள்ளார்.

தமிழில் பிரியம் என்ற திரைப்படத்தின் மூலம் அறிமுகமானார். இந்தியில் க்ராப்தர் எனும் படத்தின் மூலமாகவும், தெலுங்கில் சுபாகன்சலு படத்தின் மூலமாகவும் திரையுலகில் தடம் பதித்தார்.

## தமிழ்த் திரைப்படப் பட்டியல்

## மேற்கோள்கள்

## வெளி இணைப்புகள்
* 

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:மேற்குக் கோதாவரி மாவட்ட மக்கள்
பூரணி (எழுத்தாளர்)

**பூரணி** (17 அக்டோபர் 1913 - 17 நவம்பர் 2013) தமிழக எழுத்தாளர் ஆவார். இவர் 80 ஆண்டுகளுக்கும் மேலாக கவிதை, கட்டுரை, சிறுகதைகளை எழுதி வந்தார். பூரணி - கவிதைகள், பூரணி நினைவலைகள், பூரணி சிறுகதைகள், செவிவழிக் கதைகள் போன்ற பல நூல்கள் வெளியாகியுள்ளன.

## வாழ்க்கைக் குறிப்பு
பூரணியின் இயற்பெயர் சம்பூரணம். தந்தை இராமசாமி ஐயர், தாயார் சீதாலட்சுமி. இவர்களின் 10 குழந்தைகளில் சம்பூரணம் ஒன்பதாவதாகப் பிறந்தார். தந்தை ஒரு தமிழ்ப் பண்டிதர். இராமசாமி அய்யர் 1864 இல் பிறந்தவர். தொல்காப்பியத்திற்கு எளிய உரை எழுதியவர். பழநியில் 20 ஆண்டுகளாக ஆண்கள் பள்ளியைத் தன் சொந்தப் பணத்தில் ஆரம்பித்து நடத்தி வந்தார். பின் சொத்துகள் அழிந்து விட்ட நிலையில் அந்தப் பள்ளியை அன்னி பெசண்ட் அம்மையாரிடம் கையளித்தார். \ பூரணிக்கு ஒன்பது பிள்ளைகள்.

பூரணி 1927 இல் கவிதை எழுத .ஆரம்பித்தார். 80 ஆண்டுகளாகத் தொடர்ந்து எழுதிக் கொண்டிருந்தார். 1937 இல் பழனியிலிருந்து வெளிவந்து கொண்டிருந்த *சித்தன்* இதழ்களிலும், கோவையிலிருந்து வெளிவந்து கொண்டிருந்த *பாரத ஜோதி* இதழ்களிலும் இவரது சிறுகதைகள் வெளியாகி உள்ளன. கணையாழி, புதிய பார்வை, படித்துறை, அணி ஆகிய இலக்கிய இதழ்கள் பலவற்றிலும் இலக்கியப் பங்களிப்பு செய்திருக்கிறார். திண்ண இணைய இதழிலும் இவரது படைப்புகள் இடம் பெற்றுள்ளன.

## நூல்கள்
**பூரணி கவிதைகள்* காலச்சுவடு வெளியீடு, 2003
**பூரணி நினைவலைகள்* (தன்வரலாறு), சதுரம் பதிப்பம் (2005)
**பூரணி சிறுகதைகள்*, மணிவாசகர் பதிப்பகம், 2009
**செவிவழிக் கதைகள்*, வசந்தா பதிப்பகம்

## விருதுகள்
*2004ஆம் ஆண்டு திருப்பூர் சக்தி இலக்கிய விருது
*2007ஆம் ஆண்டு பொற்றாமரை கலை இலக்கிய ஆய்வரங்கம் ஆண்டுவிழாவில் தங்கப் பதக்கமும் இலக்கிய சேவைக்கான பாராட்டும்

## மேற்கோள்கள்

பகுப்பு:1913 பிறப்புகள்
பகுப்பு:2013 இறப்புகள்
பகுப்பு:தமிழக எழுத்தாளர்கள்
பகுப்பு:தமிழ்ப் பெண் எழுத்தாளர்கள்
பகுப்பு:திண்டுக்கல் மாவட்ட மக்கள்
நில உடைமையாளர்

**நில உடைமையாளர்** என்பது குறிப்பிட்ட எல்லை வரையறைக்கு உள்ளான நிலப் பரப்பினை ஒவ்வொரு வருவாய் கிராமத்திலும் உள்ள வேளாண்மை நிலங்களான நஞ்சை, புஞ்சை, வீட்டு மனைகள் இவற்றின் உரிமையாளர் யாவரும் நில உடைமையாளர் என்ற தொகுதிக்குள்ளான நபர்களைக் குறிக்கும் குறிச் சொல்லாகும்.

## சங்க காலத்தில்
குறிப்பிட்ட எல்லை வரையறைக்கு உள்ளான நிலப் பரப்பினை தனது முழு கட்டுப்பாட்டிற்குள் வைத்திருந்தவர்கள் குறு நில மன்னர்கள், பாளையக்காரர்கள், ஜமீன்தார்,
மிட்டாதாரர், மிராசுதார் என பல பெயர்களால் அழைக்கப் பட்டனர்.

## இதையும் பார்க்க
மாவட்ட வருவாய்த்துறை அமைப்பு

## வருவாய்த்துறை இணையதளம்

* தமிழ்நாடு அரசின் வருவாய்த்துறைக்கான இணையதளம் 

## மேற்கோள்கள்

பகுப்பு: தமிழ்நாடு அரசு
பகுப்பு:நிர்வாக அலகுகள்
கொக்கி (திரைப்படம்)

***கொக்கி*** திரைப்படம் 2006ல் வெளிவந்த தமிழ்த் திரைப்படமாகும். இத்திரைப்படத்தில் நடிகர் கரன் முதன்முதலாக நாயகனாக நடித்தார். இத்திரைப்படத்தில் பூஜா காந்தி மற்றும் கோட்டா சீனிவாச ராவ் ஆகியோர் முக்கிய கதாப்பாத்திரங்களில் நடித்தனர்

## கதாப்பாத்திரம்

## விமர்சனம்
ஆனந்த விகடன் வார இதழில் எழுதிய விமர்சனத்தில் "வித்தியாசமான கதை பிடித்ததிலும், யதார்த்தமான ட்ரீட் மென்ட்டிலும் இயக்குநர் பிரபு சாலமோன் தெரிகிறார். திரைக் கதையிலும் காதல் காட்சிகளிலும் கூடுதல் கவனம் செலுத்தியிருந்தால், கொக்கி நம் மனசைக் கொக்கி போட்டு இழுத்திருக்கும்" என்று எழுதி  மதிப்பெண்களை வழங்கினர்.

## மேற்கோள்கள்

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பிரபு சாலமன் இயக்கிய தமிழ்த் திரைப்படங்கள்
பகுப்பு:மலேசியா வாசுதேவன் நடித்த தமிழ்த் திரைப்படங்கள்
தாவரத்தோல் நார்

****  (ஆங்கிலம்:Bast fibre (அ) Skin fibre (அ) Surface fibre ) என்பது தடித்த மேற்றோலைக் கொண்ட தாவர நார்களைக் குறிக்கிறது. இவைகள் தாவரத்தின் ஸ்கிளீரன்கைமா என்ற எளிய உயிரணுத்தொகுதியின் இருவகைகளில் ஒன்றாகும். மற்றொன்று  தடித்தோலணு  எனவும் அழைக்கப்படுகிறது. பெரும்பாலான தாவரத்தின் தோலில் இவைகள் காணப்படுகின்றன.

## தோற்றம்
ஒரு தாவரத்தில் எண்ணிக்கையில் பெருகும் உயிரணுக்கள்  வேறுபாடடைந்து, பலவகையான நிலைத்த உயிரணுத்தொகுதிகளை உண்டாக்குகின்றன. இத்தகைய உயிரணுக்கள் பகுப்படையும் திறனை நிரந்தரமாகவோ அல்லது தற்காலிகமாகவோ இழக்கின்றன.  இந்நிலைத்த உயிரணுத்தொகுதியில் காணப்படும் உயிரணுக்கள், உருவத்தாலும், இயல்பாலும் வேறுபடுகின்றன. அவ்வேறுபாட்டினைப் பொருத்து,  அவை இரண்டு
வகையாகப் பிரிக்கலாம். 
***எளிய உயிரணுத்தொகுதி** (அ) எளியத்திசு : ஒத்த அமைப்பு மற்றும் செயல்களையுடைய செல்களால் ஆனவை  இது மூன்று வகைப்படும். அவை பாரன்கைமா(Parenchyma), கோலன்கைமா (Collenchyma),  ஸ்கிளீரன்கைமா(Sclerenchyma) என்பனவாகும்.
***கூட்டு உயிரணுத்தொகுதி** (அ) கூட்டுத்திசு : வேறுபட்ட அமைப்பு உடையவை. ஆனால், ஒத்த பணியை மேற்கொள்ளுபவை ஆகும். இவை இரண்டு வகைப்படும். காழ் (xylum), உரியம் (Phloem)

## இயல்புகள்

இவைகள் இறந்த உயிரணுக்கள் ஆகும். இவை நீளமாகவும். குறுகலான உயிரணு அறையுடனும், கூர்மையான முனைகளுடனும் காணப்படுகின்றன. குறுக்குவெட்டுத் தோற்றத்தில் நார்கள், பலகோணமுடையவையாகவும், குறுகலான உயிரணு அறையுடனும் காணப்படுகின்றன. உயிரணுச்சுவரின் இரண்டாம் அடுக்கு, 'லிக்னைன்'(Lignin) என்ற வேதிப்பொருள் படிவதன் காரணமாக, உயிரணுச்சுவர்  தடித்துக் காணப்படுகிறது. செல்சுவரில் காணப்படுகின்ற குழிகள், எளியவையாகவே உள்ளன. பெரும்பாலும் இவை உரியம் பகுதியில் இருந்து உருவாகின்றன.

இந்த தாவரநார்களின் இயல்புக்கு முக்கிய காரணி யாதெனில், அந்நார்களிலுள்ள கணுக்களே(fibre node) ஆகும். இதனால் தான் இவை வலுதன்மையை தன்னகத்தே தக்க வைத்துக் கொள்கின்றன. இந்நார்கள் தாவரத்தின் தாங்கு உயிரணுத்தொகுப்பு ஆகும். இவை தாவரத்திற்கு உறுதியளித்து, பலமான காற்றில் முறிந்து விடாமல் காக்கிறது. சில தாவர விதைகளின் விதையுறையிலிருந்து தோன்றுகின்ற நார்கள், மேற்பரப்பு நார்கள் (Surface fibres) என அழைக்கப்படுகின்றன.  (எ.கா.)  பருத்தி. சிறப்பான  முறைகளிலிலே, நார்கள் உற்பத்தி செய்யப்படுகின்றன. அம்முறைக்கு அழுக வைத்தல் அல்லது நார் உரிக்க ஊறவைத்தல் (retting) என்பது பெயராகும்.

## பயன்கள்
ஆடைகளுக்கானத் துணி உற்பத்தியிலும், கம்பளி உருவாகத்திலும், கயிறு, நூலிழைத்  தயாரிக்கவும், தோல் பதப்படுத்துதலிலும் பயனாகிறது.

## மேற்கோள்கள்

## புற இணைய இணப்புகள்
* அனைத்துலக சணலாய்வு குழுமம்   
*சுவீடன், நார்வே போன்ற ஐரோப்பிய நாடுகளில் எட்டாம் நூற்றாண்டிற்கும், பதினொன்றாம் நூற்றாண்டிற்கும் இடைப்பட்ட காலத்தில் வாழ்ந்த போர்வீரர்களிடையே தாவரத்தோல்நாரின் பயன்பாடு 
*  கற்சணலைக் கொண்டு நார் உற்பத்தி செய்தல் 

பகுப்பு:தாவர உடற்கூற்றியல்
வல்வைப்புயல்

**வல்வைப்புயல்** என்பது வல்வெட்டித்துறையில் 1991 ஜனவரி 20 ஆம் திகதி தொடக்கம் 24 ஆம் திகதி வரை நடைபெற்ற ஸ்ரீலங்கா அரச முப்படைகளின் கொடூரமான கூட்டு இராணுவ நடவடிக்கையாகும். தொடர் குண்டுத் தாக்குதலில் மிகவும் கொடூரமான முறையில், நிராயுதபாணிகளாக இருந்த அப்பாவி மக்களை அவர்களின் குடியிருப்புக்களில் இருந்து ஒரே இரவில் வேரோடு இடம்பெயரச் சொல்லி விட்டு, அவர்கள் எழும்பி பாதுகாப்பான ஒரு இடத்தில் போய் இருப்பதற்கு முன்னரே கண்மூடித்தனமாகக் குண்டுகளை வீசிக் கொன்றழித்தும், அவர்களின் பூர்வீகச் சொத்துக்களை அழித்தும் கோர தாண்டவமாடிய இராணுவ நடவடிக்கையாகும்.

 
## கொல்லப்பட்டவர்கள்
*01.	தி. நவரத்தினம் (வயது 32), தச்சுவேலை
*02.	தவராசா (வயது 46), ஆதிகோயிலடி
*03.	சிங்காரம் தில்லையம்பலம் (வயது 60), வாடி ஒழுங்கை
*04.	இராஜேந்திரம் அன்பழகன் (வயது 40), ஆதிகோயிலடி
*05.	திருமதி தங்கவேலாயுதம் நவரத்தினம் (வயது 65), ஆதிகோயிலடி
*06.	செல்வி.சிவனேந்திரம் அன்புக்கரசி (வயது 8), ஆதிகோயிலடி
*07.	பா.கஜனி (2மாதக் குழந்தை - தாய் ரமணி), வாடி ஒழுங்கை
*08.	எஸ்.கந்தசாமி (வயது 70) இளைப்பாறிய தபால் அதிபர், நெடியகாடு
*09.	திருமேனிப்பிள்ளை காஞ்சனாதேவி (வயது 24), அம்மன் கோயிலடி
*10.	தண்டாயுதபாணி மகேஸ் (வயது 26), வேம்படி

## படுகாயமடைந்தவர்கள்
*01.	செல்வி.மயூரேசமூர்த்தி கௌரி (வயது 16), மாணவி
*02.	திருமதி.வனஜா சிவனேசன் ( வயது 31), ஆசிரியை, அம்மன் கோயிலடி
*03.	பொன்னுச்சாமி பாலசுப்பிரமணியம் (வயது 69), இளைப்பாறிய சித்திர ஆசிரியர்
*04.	ச. ஞானவேல் (வயது 51), நிர்வாக அதிகாரி ,நெல்லியடி அபிவிருத்திச் சபை அலுவலகம், காங்கேசன்துறை வீதி
*05.	சுப்பிரமணியராசா சண்முகராஜா (வயது 48), ஊரிக்காடு
*06.	திருமதி. மகோற்கடமூர்த்தி பரமெஸ்வரி (வயது 54), தெணியம்பை
*07.	நடனசிகமணி புவனேஸவரராஜா (நாகேஸ் வயது 26), ஸ்ரீ முருகன் குடியேற்றம்
*08.	உத்தமசீலன் செல்வகுமார் (வயது 23), ஊறணி
*09.	திருமதி. தங்கராணி ஜெயராணி (வயது 28), ஆதிகோயிலடி
*10.	திருமதி. கந்தசாமி இராஜேஸ்வரி (வயது 48), கொத்தியால்
*11.	கந்தசாமி சிவசுப்பிரமணியம் (வயது 26), ஆதிகோயிலடி

## பாதிக்கப்பட்ட அதிபர், ஆசிரியர்கள்
* 01. பா. குமார ஸ்ரீதரன், ஆசிரியர்
* 02 சு. சக்திவடிவேல், ஆசிரியர்
* 03. திருமதி. வனஜா சிவனேசன், ஆசிரியை 
* 04. செ. யோகச்சந்திரன், அதிபர்

## சேதமாக்கப்பட்ட வணக்கத் தலங்கள்
* 01. வல்வை வைத்தீஸ்வரர் கோயில்
* 02. வல்வை முத்துமாரியம்மன் கோயில்
* 03. ஆதி வைரவர் கோயில்
* 04. புட்கரணிப் பிள்ளையார் கோயில்
* 05. கப்பலுடையவர் கோயில்
* 06. வயலூர் முருகன் கோயில்
* 07. புனித செபஸ்தியார் தேவாலயம்

## சேதமாக்கப்பட்ட கல்விக் கூடங்கள்
*01. வல்வை சிவகுரு வித்தியாலயம்
*02. வல்வை மகளிர் மகாவித்தியாலயம்
*03. வல்வை சிதம்பரக் கல்லூரி
*04. வல்வெட்டித்துறை றோமன் கத்தோலிக்க தமிழ் கலவன் பாடசாலை
*05. வல்வெட்டித்துறை அமெரிக்கன் மிஸ் தமிழ் கலவன் பாடசாலை
*06. வல்வைக்கல்வி மன்றம்

## சேதமாக்கப்பட்ட அரச அலுவலகக் கட்டிடங்கள்
* 01. வல்வை நகராட்சி மன்றக் கட்டடம்
* 02. வல்வெட்டித்துறை பொது நூலகம்
* 03. அஞ்சல் அலுவலகம்
* 04. வல்வெட்டித்துறை தெற்கு கிராம சேவகர் அலுவலகம், வீடு

## தகவல்
ஓப்பரேசன் வல்வைப் புயல்  - வல்வை ஆனந்தன்
(உதயன் பத்திரிகையில் வெளியான தொடர் கட்டுரையில் இருந்து எடுக்கப்பட்டது)

பகுப்பு:ஈழப்போரில் இலங்கை இராணுவத்தினரின் தாக்குதல்கள்
பகுப்பு:இலங்கையில் தமிழர்கள் படுகொலைகள்
பகுப்பு:1991 நிகழ்வுகள்
பகுப்பு:வல்வெட்டித்துறை
கரண் (நடிகர்)

**கரண்** (*Karan*) என்பவர் தென்னிந்தியத் திரைப்பட நடிகராவார். இவர் தன்னுடைய திரைப்பட வாழ்க்கையை சிறுவயதிலிருந்தே தொடங்கியவர், இவர் மாஸ்டர் ரகு என்ற பெயரில் மலையாளத்தில் 20இற்கும் மேற்பட்ட திரைப்படங்களில் நடித்துள்ளார். *இன* மற்றும்*குயிலினே தேடி* போன்றவை பெரும் வெற்றி பெற்றவை. கமல்ஹாசனின் நம்மவர் திரைப்படத்தில் எதிர்மறை கதாபாத்திரத்தில் நடித்தார்.

கொக்கி திரைப்படம் மூலமாக தமிழ்த் திரைப்படத்துறையில் கதாநாயகனாக நடிக்கத் தொடங்கினார். அதன் பின் கருப்பசாமி குத்தகைதாரர், காத்தவராயன் போன்ற படங்களிலும் கதாநாயகனாக தொடர்ந்தார்.

2018-ம் ஆன்டு கோயமுத்தூர் மாப்ளே படத்தில் இவர் நடித்த காட்சியில் இவர் எழுப்பிய "ஷ்ரூவ்வ்வ்" என்ற சப்தம் இணையத்தில் மிகப் பிரபலமாகியது.

## விருதுகள்

கேரளா மாநில திரைப்பட விருதுகள்:
* 1974 - சிறந்த குழந்தை நட்சத்திரத்திற்கான கேரள மாநில திரைப்பட விருதுகள் - இராஜஹம்சம்
* 1975 - சிறந்த குழந்தை நட்சத்திரத்திற்கான கேரள மாநில திரைப்பட விருதுகள் - பிரயாணம், ஐயப்பன்

## திரைப்பட பட்டியல்

## மேற்கோள்கள்

## வெளி இணைப்புகள்
* 
* http://www.malayalachalachithram.com/profiles.php?i=5989

பகுப்பு:1969 பிறப்புகள்
பகுப்பு:1967 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:தமிழ்நாட்டினர்
பகுப்பு:தமிழ்நாட்டுத் திரைப்பட நடிகர்கள்
காழ்க் குழற்போலி

**** என்பது  (*Tracheid*) காழ் இழையத்தின் நான்கு வகை உயிரணுக்களில் ஒன்றாகும். ,  காழ்க்கலன் மூலகங்கள்,  காழ்நார்கள்,   காழ்ப் புடைக்கலவிழையம் முதலிய  நால்வகை உயிரணுக்களும் ஒன்றிணைந்து, தொகுப்பாகச் செயற்படுகின்றன.  இந்நான்கின் ஒருங்கிணைந்த தொகுப்பானது, தாவரத்திற்குத் தேவையானக் கனிம உப்புக்களையும், நீரையும் வேரிலிருந்து, தாவரத்தின் பிற பகுதிகளுக்குக் எடுத்து செல்லும் பணியைச் செய்கின்றது.

## கட்டமைப்பு
 என்பது நீளமாகவும் மழுங்கியமுனைகளுடனும் உள்ளன. இதன் உயிரணு அறை, மற்ற நார்களின் அறைகளை விட அகலமாக இருக்கிறது.  இவற்றின் இரண்டாம் உயிரணுச்சுவர், 'லிக்னின்' என்ற வேதிப்பொருளால் தடித்துக் காணப்படுகிறது.  குறுக்குவெட்டுத் தோற்றத்தில் இவைகள், பல கோணங்களுடனும், தடித்த உயிரணுச்சுவருடனும் காணப்படுகின்றன. உயிரணுச்சுவரில் காணப்படும் நீர்மங்கள் அழிந்து  காணப்படுவதால் குழிகள்  காணப்படுகின்றன. குழிகள், எளிய குழிகளாகவோ அல்லது வரம்புடைய குழிகளாகவோக் காணப்படுகின்றன. இரண்டாம் உயிரணுச்சுவரில் பொருள்கள் படிவதன் காரணமாக,  இவைகளின் உயிரணுச்சுவர், பலவகையான தடிப்புடன் காணப்படுகின்றன. அவை வளையத் தடிப்பு. சுருள் தடிப்பு, ஏணித் தடிப்பு, வலைத் தடிப்பு,  குழித்தடிப்பு என பலவகைப்படுகின்றன.

இவற்றின் முனைகள் துளைகள் அற்றவையாக (Imperforate) இருக்கின்றன. இந்த முனை சுவரில் (End walls) வரம்புடைய குழிகள் காணப்படுகின்றன. இவைகள் ஒன்றின் முனையின் மீது ஒன்றாக, நீள்வரிசையில் அமைந்துள்ளன. வித்துமூடியிலி களிலும், டெரிடோஃபைட்டுகளிலும்(Pteridophyte) இந்த காழ்க்கலன்கள் தான், நீரைக்கடத்தும் முக்கிய கூறுகளாக உள்ளன. காழ்க்கலன்களில் நீரும், கனிம
உப்புக்களும்,  வரம்புடைய குழிகள் மூலம் கடத்தப்படுகின்றன. காழ்க்கலன்கள் தாவரத்திற்கு வலிமை அளிக்கின்றன.

## மேற்கோள்கள்

## மேலும், விவரங்கள்
* Wilson, K. & D.J.B. White (1986). *The Anatomy of Wood: its Diversity and variability.* Stobart & Son Ltd, London

## புற இணைய இணப்புகள்
*ஊசியிலைக்காட்டு மரக்கட்டையின் காழ்க்கலன்களின் படங்கள் - குறுக்குவெட்டுத் தோற்றம் 
*  'பைன்'(pine) மரத்தோல் மெலிவு

பகுப்பு:தாவர உடற்கூற்றியல்
பகுப்பு:தாவர உடலியங்கியல்
கற்றல்

**கற்ற** என்பது அறிவை, பழக்கங்களை, செயற்திறனை புதிதாக பெற்றுக்கொள்ளல், அல்லது ஏற்கனவே பெற்றவற்றை மெருகூட்டல் அல்லது வலுவூட்டல் ஆகும். இதன்போது  வேறுபட்ட தகவல்களின் உருவாக்கமானது நடைபெறுகின்றது. கற்கும் திறனானது மனிதர்களுக்கும் விலங்குகளுக்கும் சில இயந்திரங்களுக்கும் காணப்படுகின்றது.

## சிறப்பியல்புகள்
**கற்றல்** என்பதற்கு சில சிறப்பியல்புகள் காணப்படுகின்றன. இது காலத்துடன் மாற்றமடைந்து செல்லும் . அத்துடன் ஒவ்வொரு செயற்பாட்டின் போதும் உடனடியாக பெறப்படும் விடயமும் அல்ல. கட்டாயம் நிகழ்வதும் அல்ல. இது சூழ்நிலைகளினால் வடிவமைக்கப்படக் கூடியது. அதாவது சூழ்நிலை சார்ந்தது. கற்றலானது நாம் ஏற்கனவே பெற்ற அறிவில் தங்கிக் காணப்படுகின்றது. இது நாம் பெற்ற அறிவின் திரட்டு என்பதிலும் பார்க்க  ஒரு படிமுறை சார்ந்த வளர்ச்சி என்பதே பொருத்தமானதாகும்.கற்றலானது ஒரு அங்கியினை மாற்றமடையச் செய்கின்றது. அநேகமாக அந்த மாற்றங்கள் நிரந்தரமானவையாக காணப்படும்.

மனிதனின் கற்றலானது கல்வி, சுயமுன்னேற்றம், பாடசாலை, பயிற்சிகள் என்பவற்றினால் உருவாக்கப்படுகின்றது. இது ஒரு இலக்கை நோக்கியதாகவும் ஊக்கப்படுத்தலினால் அதிகரிக்கப்படுவதாகவும் காணப்படுகின்றது.

கற்றல் எவ்வாறு உருவாகின்றது என்ற அறிவானது நரம்புஉளவியல், கல்வி உளவியல், கற்றல் கோட்பாடுகள், கற்பித்தலியல் ஆகிய துறைகளில் செய்யப்படும் ஆய்வுகளினால் விரிவாக்கப்படுகின்றது.

## மேற்கோள்கள்

பகுப்பு:கல்வி
பகுப்பு:அறிதிற அறிவியல்
பகுப்பு:அபிவிருத்தி உளவியல்
இடைநிலை மதிப்புத் தேற்றம்

கணிதத்தில் **இடைநிலை மதிப்புத் தேற்ற**த்தின்படி (*intermediate value theorem*), ஒரு தொடர்ச்சியான சார்பின் எதிருருவின் குறைந்தபட்ச வரம்பிற்கும் அதிகபட்ச வரம்பிற்கும் இடையிலமையும் ஒரு மதிப்பினைச் சார்பின் எதிருருவாகக் கொண்டு, குறைந்தபட்சம் ஒரு புள்ளியாவது அச்சார்பின் ஆட்களத்தில் இருக்கும்.

## தேற்றம்
thumb|280px|இடைநிலை மதிப்புத் தேற்றம்
* *படிவம் I.*
:மூடிய இடைவெளி [*a*, *b*] இல் வரையறுக்கப்பட்ட ஒரு தொடர்ச்சியான மெய்மதிப்புச் சார்பு *f* . *f*(*a*) மற்றும் *f*(*b*) இரண்டிற்கும் இடைப்பட்டதொரு எண் *u* எனில், *f*(*c*) = *u* ; *c* ∈ (*a*, *b*) என்றவாறு ஒரு எண் *c* இருக்கும்.
* *படிவம் II.*
:*I* என்பது மெய்யெண் இடைவெளி [*a*, *b*]. *f* : *I* → **R** ஒரு தொடர்ச்சியான சார்பு. இச்சார்பின்கீழ் அமையும் எதிருரு *f*(*I*) ம் [*f*(*a*), *f*(*b*)], அல்லது [*f*(*b*), *f*(*a*)] என்ற இடைவெளியாக இருக்கும்.
::  அல்லது 

இதற்குச் சமானமான வடிவம்:
:: ஒரு தொடர்ச்சியான சார்பு மற்றும்  or  என்றவாறுள்ள ஒரு மெய்யெண் *u* எனில் *f*(*c*) = *u* ,*c* ∈ (*a*, *b*), என ஒரு எண் *c* அமையும்.

**விளக்கம்*
:[1, 2] இடைவெளியில் *f* ஒரு தொடர்ச்சியான சார்பு மற்றும் *f*(1) = 3 ; *f*(2) = 5 எனில் இத்தேற்றத்தின்படி 1, 2 க்கு இடையே ஏதேனும் ஒரு மதிப்பிற்காவது  *f* ஆனது 4 என்ற மதிப்பினை அடையும்.

இத் தேற்றத்தின் முடிவிலிருந்து மூடிய இடைவெளியில் வரையறுக்கப்பட்ட ஒரு தொடர்ச்சியான சார்பின் வரைபடம் வரைபடத்தாளில் பென்சிலை இடையிடையே எடுக்க வேண்டிய அவசியமில்லாமல் தொடர்ச்சியாக வரையப்படும் என்பதை அறியலாம்.

இத் தேற்றம் மெய்யெண்களின் முழுமைத்தன்மையைச் சார்ந்திருக்கிறது. விகிதமுறு எண்களில் (**Q**) இத் தேற்றம் உண்மையாவதில்லை. எடுத்துக்காட்டாக,

: ,*x* ∈ **Q** எனில்,
:*f*(0) = −2 மற்றும் *f*(2) = 2.  ஆனால் √2 ஒரு விகிதமுறா எண் என்பதால் *f*(*x*) = 0 என்றவாறுள்ள *x* எனும் விகிதமுறு எண் இல்லை.

*u* = 0 எனில் கிடைக்கும் இத்தேற்றத்தின் கூற்று, **பொல்சானோ தேற்றம்**(*Bolzano's theorem*) ஆகும். கணிதவியலாளர் பெர்னார்ட் பொல்சானோவால் 1817 ஆம் ஆண்டில் பொல்சானோ தேற்றம் நிரூபிக்கப்பட்டது. கணிதவியலாளர் அகஸ்டின் லூயிஸ் கோஷியும் 1821 இல் இதனை நிரூபித்தார்.

## மறுதலை உண்மையல்ல
இடைநிலை மதிப்புத் தேற்றத்தின் மறுதலை உண்மையில்லை.

எடுத்துக்காட்டு:

*f* : [0, ∞) → [−1, 1] என்ற சார்பின் வரையறை:
:*f*(*x*) = sin(1/*x*) , *x* > 0 மற்றும் f(0) = 0.

இச் சார்புக்கு இந்த இடைவெளியில், இடைநிலை மதிப்பு உள்ளது. ஆனாலும் *x* இன் மதிப்பு பூச்சியத்தை அணுகும்போது இச் சார்பின் மதிப்பு வரையறுக்கப்படவில்லை என்பதால் *x* = 0 இல் சார்பு தொடர்ச்சியற்று உள்ளது.

## மேற்கோள்கள்


## வெளி இணைப்புகள்
* Intermediate value Theorem – Bolzano Theorem at cut-the-knot
* Bolzano's Theorem by Julio Cesar de la Yncera, Wolfram Demonstrations Project.
* MathWorld - Bolzano's Theorem
*IntermediateValueTheorem

பகுப்பு:நுண்கணிதத் தேற்றங்கள்
குமார் மங்கலம் பிர்லா

**குமார் மங்கலம் பிர்லா** (Kumar Mangalam Birla) (பி) ஜூன் 14 1967 இவர் இந்தியாவின் ஒரு முன்னணித் தொழிலதிபர்.
பிர்லா குழும நிறுவனங்களின் தலைவராகவும், பிர்லா தொழில்நுட்பம் மற்றும் அறிவியல் கழகத்தின் வேந்தராகவும் உள்ளார்.

## கல்வி
மும்பைப் பல்கலைக் கழகத்தில் வணிகவியல் பட்டம் பெற்றார். இலண்டனில் மேலாண்மைப் படிப்பும் முடித்தார். மேலும் பட்டயக்கணக்காளராகவும் ஆனார்.

## பணி

குமார் மங்கலம் பிர்லாவின் தந்தையார் ஆதித்ய பிர்லா திடுமென இறந்ததால் ஆதித்ய பிர்லா குழுமத்தின் தலைவர் பொறுப்பை 1995ஆம் ஆண்டில் தம் 28 ஆம் அகவையில் ஏற்றுக்கொண்டார்.இவருடைய தலைமையில் ஆதித்யா குழுமம் பல மடங்கு வளர்ச்சிக் கண்டுள்ளது.
இவர் பொறுப்பேற்றபோது குழுமத்தின் விற்றுமுதல் 200 கோடி தாலராக இருந்தது. ஆனால் இப்பொழுதோ 4000 கோடி தாலர் அளவுக்கு உயர்ந்துள்ளது. இந்தியாவிலும் பிறநாடுகளிலும் உள்ள 26 நிறுவனங்களை இணைத்துள்ளார்.

## பதவிகள்

ரிசர்வ் வங்கி இயக்குநர் குழுவில் உறுப்பினராகவும் செபியின் நிறுவனங்களை நிருவகிக்கும் குழுவிலும் உறுப்பினராக இருந்துள்ளார். வணிகம்
தொடர்பான ஆலோசனைகளைப் பிரதமருக்கு வழங்கும் குழுவிலும் இடம் பெற்றார்.

## விருதுகள்

நாசுகாம், பிசினஸ் டுடே, பிசினஸ் இந்தியா, போர்ப்ஸ்,எகானமிக்ஸ் போன்ற இதழ்களும் பிற நிறுவனங்களும் குமார் மங்கலம் பிர்லாவுக்கு
விருதுகள் வழங்கி சிறப்பித்துள்ளன.

## மேற்கோள்கள்

## வெளியிணைப்புகள்
* குமார் மங்கலம் பிர்லா - இவரைத் தெரியுமா?

பகுப்பு:இந்தியத் தொழிலதிபர்கள்
பகுப்பு:1967 பிறப்புகள்
பகுப்பு:வாழும் மக்கள்
பகுப்பு:கொல்கத்தா நபர்கள்
பகுப்பு:இந்திய கோடீசுவரர்கள்
பகுப்பு:பிர்லா குடும்பம்
சாதுர்மாசிய விரதம்

இந்து சமயத்தில் **சாதுர்மாசிய விரதம்** என்பது  துறவிகள் மழைக்காலமான ஆடி மாத பௌர்ணமி முதல் கார்த்திகை மாத பௌர்ணமி வரை, நான்கு மாதங்கள் ஒரே இடத்தில் தங்கி, வேத  வேதாந்தங்களை மக்களுக்கு எடுத்துச் சொல்வார்கள். இந்த மாதங்களில் துறவிகள் உணவு முறையில் சில கட்டுப்பாடுகளை வகுத்துக் கொள்வார்கள். முதல் மாதம் உணவில் காயும் பழங்களும் இருக்கும். இரண்டாம் மாதம் பால் தவிர்ப்பார்கள். மூன்றாம் மாதம் தயிரை தவிர்ப்பார்கள். நான்காம் மாதம் பருப்பு வகைகளைச் சேர்த்துக் கொள்ள மாட்டார்கள்.

2023ம் ஆண்டில் சாதுர்மாசிய விரதம் சூன் 30ல் துவங்கி நவம்பர் 23ம் நாளில் முடிவடைகிறது. 

## குருபூர்ணிமா

இந்த சாதுர்மாஸ்ய காலத்தில் கடைபிடிக்கும் விரதத்தை, வேதம் மற்றும் வேதாந்தக் கல்வியை கற்பித்த குருமார்களை நினைவு கூறும் வகையில் ஆடி மாத பௌர்ணமி அன்று துறவிகள், வேதவியாசரை வழிபட்டுத் துவக்குவார்கள்.  குரு பூர்ணிமா என்று அழைக்கப்படும் **வியாச பௌர்ணமி** நாளில் (ஆடிப் பௌர்ணமி) எங்கிருந்தாலும் குருவை மனதார வணங்கினால், தாங்கள் பெற்ற வேதாந்தக் கல்வி மேன்மேலும் சிறப்பாக வளரும் என்பது நம்பிக்கை.
## இதனையும் காண்க
* குரு பூர்ணிமா
## மேற்கோள்கள்

## உசாத்துணை
* குருபூர்ணிமா 
* குரு தோத்திரம்

## வெளி இணைப்புகள்
* http://maduraiyampathi.blogspot.in/2009/07/blog-post.html
* http://jaghamani.blogspot.com/2012/07/blog-post_02.html

பகுப்பு:விரதங்கள்
பகுப்பு:இந்து சமய விரதங்கள்
ஹால் விளைவு உணரி

**ஹால் விளைவு உணரி** என்பது காந்தப் புலத்தைப் பொறுத்து வெளியீட்டு மின்னழுத்தத்தை மாற்றக் கூடிய ஒரு வகை ஆற்றல்மாற்றி ஆகும். ஹால் விளைவு உணரிகள் ஒரு பொருளின் இருப்பிடத்தை அறிதல் (location), பொருள் அண்மையில் உள்ளதா (proximity) என்பதை அறிதல், வேகத்தை அறிதல், மின்சாரத்தை உணர்தல் போன்ற பயன்பாடுகளில் பயன்படுகிறது.

மின்னூட்டம் கொண்ட துகள்களின் கற்றையானது (beam) காந்தப்புலத்தின் வழியே செல்லும் போது, துகள்களின் மீது செயல்படும் விசை அதன் பாதையின் திசையை மாற்றும். இதுவே ஹால் விளைவு உணரியின் அடிப்படைத் தத்துவமாகும். ஹால் விளைவு உணரியில் மின் கடத்தியின் வழியே செல்லும் எதிர்மின்னிகள் மின்னூட்டம் கொண்ட ஒரு கற்றையாகச் செயல்படுகின்றன.

## பயன்கள்
* ஹால் விளைவு உணரியை மின்விசைச் சாவியாகப்(electromechanical switch) பயன்படுத்த முடியும்..
* இதன் விலை மற்ற மின்னியக்க சாவிகளை விடக் குறைவு.
* மற்ற மின்னியக்க சாவிகளில் ஒரே ஒரு தொடர்பு(contact) மட்டுமே இருக்கும். இவை தொடர்பின் போது சில சமயங்களில் தொடர்பை விட்டு விலகி விடும். ஹால் விளைவு உணரியில் தொடர்ச்சியான பல தொடர்புகள் இருக்கும். எனவே இதைச் சாவியாக உபயோகப் படுத்தும் போது தொடர்பில் இருந்து விலகுவது இல்லை.
* மாசுக்களால் பாதிப்பு அடைவது இல்லை. எனவே இதனை கடினமான நிலைகளிலும் பயன்படுத்தக் கூடும்.

## மேற்கோள்கள்

பகுப்பு:மின்காந்தவியல்
முந்தானை முடிச்சு (தொலைக்காட்சித் தொடர்)

**முந்தானை முடிச்சு** சினி  டைம்ஸ்  என்டர்டைன்மென்ட் தயாரிப்பில் ப. செல்வம் இயக்கத்தில், திங்கள் முதல் சனி வரை, மாலை 6 மணிக்கு சன் தொலைக்காட்சியில் ஒளிபரப்பான மெகாதொடர்.

## நடிகர்கள்
*ஸ்ரீஜா
*ஸ்ரீவித்யா / துர்க்கா
*டெல்லி குமார்
*வத்சலா ராஜகோபால்
*பூஜா லோகேஷ்
*பொள்ளாச்சி பாபு
*குயிலி
*ரேவதி 
*மனோகர்
*ரவி பிரகாஷ்
*எஸ்.என்.லட்சுமி

## இவற்றை பார்க்க
* சன் தொலைக்காட்சி நாடகத் தொடர்கள் பட்டியல்

## வெளி இணைப்புகள்
* Official Website 
* Sun TV on YouTube
* Vikatan TV on YouTube
* Sun TV Network 
* Sun Group 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2010 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2015 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பாரதிய மகிளா வங்கி

**பாரதிய மகிளா வங்கி** (Bhartiya Mahila Bank) , இந்தியாவில் உள்ள பெண்களுக்காக , பெண்களே , பெண்களைக் கொண்டு நடத்தும்  பொதுத்துறை வங்கியாகும்.
மகளிர் வங்கி என்பது புதிய சிந்தனை அல்ல. தமிழகத்தில் 60 ஆண்டுகளுக்கு முன்பே, மதுரையைத் தலைமையகமாகக் கொண்டு எஸ்.என்.கே. சுந்தரம் என்பவரால் நடத்தப்பட்டு வந்த பாண்டியன் வங்கியால் அறிமுகப்படுத்தப்பட்ட திட்டம். பாண்டியன் வங்கி, கனரா வங்கியுடன் இணைந்தபோது அதன் மகளிர் வங்கிக் கிளைகள் தங்களது செயல்பாடுகளை நிறுத்தி விட்டன. மறைந்த  பிரதமர் இந்திரா காந்தியின் பிறந்த நாளான  நவம்பர் 19  அன்று மும்பை, தில்லி, சென்னை, கொல்கத்தா,லக்னோ, அகமதாபாத், பெங்களூரு ஆகிய 9 நகரங்களில் 2013 இல் துவக்கப்பட்டது

## நோக்கம்
ஆயிரம் கோடி உரூபாய் முதலீட்டுடன் இந்த வங்கி தொடங்கப்பட்டிருக்கிறது. 2020- ஆம் ஆண்டுக்குள் நாடு முழுக்க மேலும் 771 கிளைகளைத் தொடங்கத் திட்டமிடப்பட்டிருக்கிறது. 2020- ஆம் ஆண்டுக்குள் இந்த வங்கியின் மூலம் ₹60,000 கோடி  வர்த்தகம் நடைபெறும் என்று எதிர்பார்க்கப்படுகிறது. இந்த வங்கியில் சேமிப்புக் கணக்கில் முதலீடு செய்யப்படும் தொகைக்குப் பிற வங்கிகளைவிட அரை சதவீதம் அதிக வட்டி தரப்படும். ஒரு லட்ச ரூபாய் வரையிலான சேமிப்புக்கு 4.5% வட்டியும், ஒரு லட்சத்துக்கும் மேற்பட்ட தொகைக்கு 5% தொகையும் தரப்படும்.
தமிழ்நாட்டில் சென்னை அண்ணா சாலையில் முதல் பெண்கள் வங்கியின் கிளை 19.11.2013 (செவ்வாய்க்கிழமை) அன்று தொடங்கப்பட்டது.

## விமர்சனங்கள்
மகளிர் வங்கிகளில் கணக்குகள் நடந்து பணப்பரிமாற்றம் செய்து கொள்வது என்பது, இப்போதுவரை படித்த பெண்கள் மத்தியில் மட்டுமே காணப்படுகிறது. இந்தியாவில் 26% மகளிர் மட்டுமே வங்கிக் கணக்கு வைத்திருக்கிறார்கள். இந்த 26% மகளிரிலும்கூட, ஏறத்தாழ 80% பேர் படித்த, பட்டணத்துவாசிகளான வேலைபார்க்கும் உழைக்கும் மகளிர்தான். பயனடையப் போவது சிறு தொழில் முனைவோராக இருக்கும் மகளிரும், மகளிர் சுய உதவிக் குழுக்களும் என்று விளக்கம் தரும் நிதியமைச்சரின் நோக்கம் அதுவாக இருந்தால் இந்த மகளிர் வங்கிகளை கிராமப்புறங்களில் தொடங்கி இருக்க வேண்டும் என்று கூறுவோரும் உள்ளனர்.

## மேற்கோள்கள்

பகுப்பு:இந்திய வங்கிகள்
பகுப்பு:இந்தியப் பொதுத்துறை வங்கிகள்
பகுப்பு:பெண்கள்
தீய வேத நூல்

thumb|250px|அச்சுப்பிழை
**தீய வேத நூல்** (*The Wicked Bible*) அல்லது **ஒழுக்கங்கெட்ட வேத நூல்** அல்லது **பாவிகளின்வேத நூல்** என்பது, 1631ல் இலண்டன் ராயல் பதிப்பகத்தில் மூலம் வெளியிடப்பட்ட ஒரு விவிலிய பதிப்பை குறிக்கும் சுட்டுப்பெயர் ஆகும். இங்கிலாந்தின் அதிகாரப்பூர்வமான அரசர் ஜேம்ஸ் விவிலிய மறுபதிப்பாக வந்த இதை இராபர்ட் பர்கரும், மார்ட்டின் லூகாசும் எழுதினர். இதில் பத்துக் கட்டளைகளில் வரும் ஏழாவது கட்டளையான "Thou shalt not commit adultery" (*விபச்சாரம் செய்யாதே*) என்பது "Thou shalt commit adultery" (*விபச்சாரம் செய்*) என்று தவறுதலாக அச்சிடப்பட்டிருந்தது. இதுவே இந்த பதிப்புக்கு தீய விவிலியம் என பெயர்வரக் காரனமாகும். இந்த தவறு கண்டுபிடிக்கப்பட்டவுடன், விற்பனை செய்யப்பட்ட பிரதிகள் மீண்டும் கைப்பற்றப்பட்டு இசுடார் சேம்பர் எனப்படும் இங்கிலாந்தின் சட்டவறையின் முன்னிலையில் தீ வைத்து அழிக்கப்பட்டன. மேலும் இதை பதிப்பித்த பதிப்பகத்துக்கு 300 பவுண்டுகள் அபராதம் விதிக்கப்பட்டதுடன், அதன் பதிப்பக அனுமதியும் ரத்து செய்யப்பட்டது.

இதன் பெரும்பான்மையான பிரதிகள் அழிக்கப்பட்ட போதும், சில இன்றும் காணக்கிடைக்கின்றன. அவற்றில் ஒன்று நியூ யோர்க் பொது நூலகத்திலும், மற்றொண்டு டெக்சாசில் உள்ள டம்கம் வேத நூல் அருங்காட்சியகத்திலும், பிறிதொன்று இங்கிலாந்து தேசிய நூலகத்திலும் உள்ளன. மேலும் இதன் சொற்ப எண்ணிக்கை, புகழ் காரனமாக இது இன்றைய நிலவரத்தில் 99,500 அமெரிக்க டாலர்கள் வரை விலை போகின்றது.

## மேற்கோள்கள்

பகுப்பு:விவிலியம்
நன்செய் நிலம்

தமிழ்நாட்டில் உள்ள வேளாண்மை செய்யும் நிலங்களில் நீர்ப் பாய்ச்சல் ஆதாரம் மிகுந்த நிலப் பகுதிகள் **நன்செய்** என்ற சொல்லால் குறிக்கப்படுகின்றன. இந்த வகைப்பாடுடைய நிலங்களில் அதிகப்படியான பயிராக நெல், கரும்பு, வாழை போன்ற பணப்பயிர்கள் மட்டுமே விளைவிக்கப்படுகின்றன. ஆற்றுநீர், தேக்கி வைக்கப்பட்ட குளத்து நீர், நன்செய் நிலங்களில் உள்ள கிணற்று நீர் ஆகிய நீர் வள ஆதாரங்களைக் கொண்டு ஓர் ஆண்டுக்கு மூன்று போகங்கள் வரை வேளாண்மை செய்யும் நிலத் தொகுதி நன்செய் எனப்படுகிறது.

## மேற்கோள்கள்
பகுப்பு:நில அமைப்புகள்
பகுப்பு:வேளாண்மை
புறம்போக்கு நிலம்

தமிழ்நாட்டில் உள்ள வேளாண்மை செய்ய முடியாத நிலங்களான மேய்ச்சல் நிலங்கள், தரிசு நிலங்கள், கடற்கரை,  ஆறு, ஓடை, வாய்க்கால், போன்ற நீர்நிலைகள், சாலை,  இடுகாடு, போன்ற பொதுப் பயன்பாட்டிற்கான நிலப்பகுதிகள் **புறம்போக்கு நிலம்** எனக் குறிக்கப்படுகின்றன. இப்புறம்போக்கு நிலங்கள் தனியாரல்லாத மாநில அரசிற்கு சொந்தமானது ஆகும்.

நிலமற்ற ஏழைகளுக்கு அரசு இது போன்ற புறம்போக்கு நிலங்களில் வீடு கட்டிக் கொள்வதற்கும், கல்வி நிலையம் கட்டுவதற்கும்,  தொழில் செய்வதற்கும் மற்றும் பொதுப் பயன்பாட்டிற்கும் பட்டா போன்ற சான்றிதழ்களை அரசு வழங்குகிறது. மேலும் தனியார்களுக்கு புறம்போக்கு நிலங்களை பொதுப்பயன்பாட்டிற்காக அரசு நீண்டகால குத்தகைக்கும் விடுகிறது.

## சொல்விளக்கம்
தமிழ்நாட்டில் நிலப் பயன்பாடு தொடர்பான பதிவுகளில் சோழர்கள் காலத்திலிருந்தே புறம்போக்கு என்கிற சொல் பயன்பாட்டில் இருந்துவந்துள்ளது. இந்த இடங்கள் ‘புறம்+போக்கு’, அதாவதுசிறுநீர் அல்லது மலம் கழிப்பதற்காக அமைக்கபட்ட பொது பயன்பாட்டிர்கான திறந்தவெளி நிலம். அரசனோ - அரசோ, புறம்போக்குப் பகுதிகளில் இருந்து எந்த வரியையும் எதிர்பார்க்க முடியாது.
## மேற்கோள்கள்

அரசு நிலங்கள்
சித்வன் மாவட்டம்

**சித்வான் மாவட்டம்** (Chitwan District, நேபாளி: चितवन जिल्ला), நேபாளத்தின் பாக்மதி மாநிலத்தில் அமைந்த  13 மாவட்டங்களில் ஒன்றாகும்.மேலும்  இது நேபாளத்தின் 75 மாவட்டங்களில் ஒன்றாகும். இதன் தலைமையிட நகரம்,  நேபாளின் நான்காவது பெரிய நகரமான பரத்பூர் ஆகும்.  

நேபாளத்தில் உள்ள சித்வான் சமவெளியில் இம்மாவட்டம் அமைந்த காரணமாக, இந்த மாவட்டத்திற்கு இப்பெயர் சூட்டப்பட்டது. சமசுகிருதச் சொற்களான சித்த (எண்ணங்கள்), வனம் (காடு) ஆகியவற்றின் கூட்டால் இப்பெயர் பெற்றது எனக்கூறுவர். இங்கு அமைந்த சித்வான் தேசியப் பூங்கா உலகப் பாரம்பரியக் களங்களில் ஒன்றாகும்.  நாராயணி பாலம், ஏரிக்கரைக்கருகில் யானை சவாரி ஆகியன குறிப்பிடத்தக்கன.

## இதனையும் காண்க
* பரத்பூர்
* சித்வான் தேசியப் பூங்கா
* நேபாளத்தின் மாவட்டங்கள்
* நேபாள மாநிலங்கள்
* நேபாள நகரங்கள்
*நேபாள கிராமிய நகராட்சிகள்

## சான்றுகள்

பகுப்பு:நேபாளத்தின் மாவட்டங்கள்
பகுப்பு:சித்வன் மாவட்டம்
பகுப்பு:பாக்மதி மாநிலம்
பொன்னேரி அகத்தீஸ்வரர் திருக்கோயில்

**பொன்னேரி அகத்தீஸ்வரர் கோயில்** என்பது திருவள்ளூர் மாவட்டம், பொன்னேரியில் அமைந்துள்ள ஒரு சிவன் கோயில் ஆகும்.

## அமைவிடம்
சென்னை-கொல்கத்தா தேசிய நெடுஞ்சாலையிலிருந்து தச்சூரிலிருந்து பழவேற்காடு-பொன்னேரி சாலையில் 5 கி.மீ தொலைவில் உள்ளது.

## கோயில்
இந்தக் கோயிலில் உள்ள சிவனை அகத்தியர் வணங்கியதன் காரணமாக மூலவர் அகத்தீஸ்வரர் என்று அழைக்கப்படுகிறார். அம்மன் ஆனந்தவல்லியம்மன். கோயில் பிரகாரத்தில் பழமையான புற்று ஒன்று காணப்படுகிறது. இங்கு அகத்திய தீர்த்தக்குளம் உள்ளது. இக்கோயிலின் இராஜகோபுரம் ஐந்து நிலை உடையது. தைப்பூசத்தையொட்டி இங்கு தெப்பத் திருவிழா நடைபெறுகிறது.

## மேற்கோள்கள்

## வெளியிணைப்புகள்
*திருவள்ளூர் சிவன் கோயில்-அருள்மிகு அகத்தீஸ்வரர் திருக்கோயில்

பகுப்பு:திருவள்ளூர் மாவட்டத்திலுள்ள சிவன் கோயில்கள்‎
மாவட்ட வருவாய் அலுவலர்

**மாவட்ட வருவாய் அலுவலர்** (District Revenue Officer) மாவட்ட ஆட்சித்தலைவருக்கு அடுத்த நிலையில் இருக்கும் பணி மாவட்ட வருவாய் அலுவலர் பணியாகும். இவர் வருவாய்த்துறையின் அனைத்துச் செயல்பாடுகளையும் கவனிக்கிறார். மாவட்ட ஆட்சித்தலைவர் விடுமுறையில் இருக்கும் போதும், மாவட்ட ஆட்சித் தலைவர் பதவியில் யாரும் நியமிக்கப் படாத நிலையிலும், இவர் மாவட்ட ஆட்சித்தலைவர் பணியைக் கூடுதலாகக் கவனிப்பார்.

மாவட்ட வருவாய் அலுவலர் பொறுப்பிற்கு வருவாய்த்துறையில் பணியாற்றி பதவி உயர்வு பெற்றவர்கள் அந்தந்த மாநில அரசால் நியமிக்கப்படுகிறார். நிலம் சார்ந்த பிணக்குகளைத் தீர்வு காணவும், சட்டம் ஒழுங்கு பிரச்சனைகளைக் கவனிப்பதற்காகவும் இவருக்கு மாவட்ட நீதித்துறை முதன்மை நடுவர் பொறுப்பும் கூடுதலாக அளிக்கப்பட்டுள்ளது.

## இதையும் பார்க்க

மாவட்ட ஆட்சி அமைப்பு

தமிழ்நாடு வருவாய்த்துறை அமைப்பு

பகுப்பு:நிர்வாக அலகுகள்
கிராஸ் பெல்ட்

**கிராஸ் பெல்ட்**, 1970-ல் பொன்னப்பனின் தயாரிப்பில் வெளிவந்த மலையாளத் திரைப்படம் 

## நடிப்பு
*சத்யன்
*திக்குறிசி சுகுமாரன் நாயர்
*பி. ஜே. ஆன்டணி
*கொட்டாரக்கர சீதரன் நாயர்
*பறவூர் பரதன்
*அடூர் பாசி
*பஹதூர்
*கோட்டயம் செல்லப்பன்
*சாரதா
*உஷாகுமாரி
*கவியூர் பொன்னம்மா
*ஆறன்முள பொன்னம்மா
*கோவிந்தன்குட்டி

## பின்னணிப் பாடகர்கள்
*சி. ஓ. ஆன்றோ
*கே. ஜே. யேசுதாசு
*ரவீந்திரன்

## பங்காற்றியோர்
*தயாரிப்பு - எ பொன்னப்பன்
*இயக்கம் -  மணி
*சங்கீதம் - பாபுராஜ்
*இசையமைப்பு - சீகுமாரன் தம்பி
*வெளியீடு - திருமேனி பிக்சர்
*கதை, வசனம் - என் என் பிள்ளை

## பாடல்கள்
*சங்கீதம் - பாபுராஜ்
*இசையமைப்பு - சீகுமாரன் தம்பி

## சான்றுகள்

## வெளி இணைப்புகள்
*இன்டெர்நெட் மூவி டேட்டாபேசில் கிராஸ் பெல்ட்
*மலையாள திரைப்படம் டேட்டாபேசில் நின்ன் கிராஸ் பெல்ட்

பகுப்பு:1970 மலையாளத் திரைப்படங்கள்‎
பகுப்பு:இந்திய மலையாளத் திரைப்படங்கள்
கே. ஏ. தாமோதர மேனன்

**கே.ஏ. தாமோதர மேனன்**, முன்னாள் கேரள அமைச்சரும், எழுத்தாளரும் ஆவார்..

## வாழ்க்கைக் குறிப்பு
* 1906 பிறப்பு
* 1927-30 மியான்மரில்
* 1930 விடுதலைப்போராட்டத்தில் சிறைவாசம்
* 1932 மீண்டும் சிறையில்
* 1936 'சமதர்சி' இதழின் ஆசிரியர்
* 1937-48 'மாத்ரு'பூமி' இதழின் ஆசிரியர்
* 1941 லீலாவுடன் திருமணம்
* 1942-45 சிறையில்
* 1948 ஐக்கிய கேரள குழுவின் செயலாளர்
* 1952 நாடாளுமன்ற உறுப்பினர்
* 1955 காங்கிரசில் இணைந்தார்.
* 1957 கே.பி.சி.சி தலைவர்
* 1960-64 வேளாண்மை அமைச்சர்
* 1979 ஊடக அமைப்பின் தலைவர்
* 1980 மரணம்

## எழுதிய நூல்கள்
* தோப்பிலெ நிதி
* அலச வேளைகள்
* ராஷ்ட்ரவிஞ்ஞானம்
* பாவநாசூனம்
* நர்மகதைகள் (இரண்டு பாகங்கள்)
* திரிஞ்ஞுநோக்கும்போள் (ஆத்மகதை)

கேரளத்தின் பறவூரில் பிறந்தவர். கருமாலூர் தாழத்துவீட்டில் அச்சுதன் பிள்ளை, களப்புரய்க்கல் நங்கு அம்மை ஆகியோர் இவரின் பெற்றோர். இவர் 1906 ஜூன் 12-ல் பிறந்தார். 1980 நவம்பர் 1-ல் இறந்தார்.

## மேற்கோள்கள்

## வெளி இணைப்புகள்
* கே. ஏ. தாமோதர மேனன்
* தாமோதர மேனன்

பகுப்பு:1980 இறப்புகள்
பகுப்பு:மலையாள எழுத்தாளர்கள்
அம்பலப்புரா

**அம்பலப்புரா**, 1970-ல் தாராசந்து பர்ஜாதியா தயாரித்த மலையாளத் திரைப்படம்.

## நடிப்பு
*பிரேம் நசீர் - உதயவர்மா
*ஷீலா - சாரதா
*கே. பி. உமர் - அப்புண்ணி
*மது - ராஜேந்திரன்
*சாரத - இந்துமதி
*பி. ஜே. ஆன்டணி - மேனன்
*அடூர் பாசி - சங்கரப்பிள்ளை
*சங்கராடி - தாமு
*வீரராகவன் நாயர் - ஆதித்யவர்மா
*பகதூர் - நளிநாட்சன்
*டி. ஆர். ஓமனா - சுபத்ரா தம்புராட்டி
*ஆறன்முளா பொன்னம்மை - சரசுவதி அம்மை
*பிலோமினா - கமலம்
*மீனா - ருத்ராணி
*பறவூர் பரதன் - சோமன்
*சி எ பாலன் - அச்சுத வாரியர்
*கோட்டயம் சாந்த - நாணி அம்மை
*கதீஜா - மாதவி
* பார்வதி -
	
## பின்னணிப் பாடகர்கள்
*எஸ். ஜானகி
*கே. ஜே. யேசுதாசு
*பி. லீலா
*பி. ஜெயச்சந்திரன்

## பங்காற்றியோர்
*வெளியீடு -  ராஜசீ றிலீசு
*திரைக்கதை, வசனம் -  சதானந்தன்
*இயக்கம் -  பி பாச்க்கரன்
*தயாரிப்பு - டி சி பர்ஜாத்யா
*உதவி இயக்குநர் -  வி விஜயன், ஹமீத்
*சங்கீதம் ‌- எம் எச் பாபுராஜ்

## பாடல்கள்
*சங்கீதம் - பாபுராஜ்
*இசையமைப்பு - பி. பாசுக்கரன்

## சான்றுகள்

பகுப்பு:1970 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
தரவுக்கணம்

**தரவுக்கணம்** அல்லது **தரவுத் தொகுப்பு** (*Dataset*) என்பது தரவுகளின் தொகுப்பு ஆகும். பொதுவாக ஒரு தரவுத்தளத்தில் அமைந்துள்ள அட்டவணையின் உள்ளடக்கத்தை குறிக்கும். அட்டவணையில் உள்ள ஒவ்வொரு பத்தியை(column) ஒரு குறிப்பிட்ட மாறி குறிக்கிறது, மற்றும் ஒவ்வொரு வரிசையும்(row) தரவில் உள்ள ஒரு குறிப்பிட்ட உறுப்பினரை ஒத்துள்ளது. தரவுக்கணம் என்பது தரவு பொருட்களின் தொகுப்பாகவும் கருதலாம்.

## பண்புகள்
பொதுவாக நாம் தரவுக்கணத்தின் பண்புகளாக பின்வரும் மூன்றை குறிப்பிடலாம்:

### பரிமாணம் (Dimensionality)
பரிமாணம் என்பது தரவுக்கணத்தில் உள்ள தரவுப் பொருள் எத்தனை இயற்பண்புகளை கொண்டுள்ளது என்பதைக் குறிக்கிறது. 
### ஸ்பார்சிட்டி (Sparsity)
ஸ்பார்சிட்டி என்பது தரவுகளில் பூஜ்யம் இல்லாத மதிப்புக்களின் எண்ணிக்கையை குறிக்கும். இது குறிப்பிடத்தக்க வகையில் கணக்கிடுதல் நேரத்தையும் சேமிப்பையும் மிச்சப்படுத்துகிறது.
### நுணுக்கம் (Resolution)
தரவுக்கணத்தின் நுணுக்கத்தை பொறுத்து தரவின் பண்புகள் வேறுபடும்.தரவுக்கணத்தின் நுணுக்கம் கரடுமுரடனதாக இருந்தால் தரவின் அமைப்பை அறிய முடியாது.

## தரவுக்கனத்தின் வகைகள்
* பதிவுத் தரவு
* வரைபட தரவு
* வரிசையிடபட்ட தரவு

## பொது பயன்பாட்டு தரவுக்கனங்கள்
பொது பயன்பாட்டு தரவுக்கனங்களின் தொகுப்புகள் பொதுவாக  ஆராய்ச்சி நோக்கங்களுக்காகவும், கற்பதற்காகவும் இலவசமாக கிடைக்கும் தரவுக்கனங்கள் ஆகும்.

* ஐரிஸ் பூக்களின் தரவுக்கணம்(Iris_flower_data_set) - பல்மாறி தரவுக்கணம் 
* பூபா கல்லீரல் தரவுக்கணம்(Bupa Liver Dataset) 

## மேற்கோள்கள்


பகுப்பு:தரவுத்தளங்கள்
உலகக் கழிவறை நாள்

**உலகக் கழிவறை நாள்** (*World toilet day*) ஆண்டு தோறும் நவம்பர் 19 ஆம் நாள் கொண்டாடப்பட்டு வருகிறது. இந்நாளிலேயே 2001 ஆம் ஆண்டில் உலகக் கழிவறை அமைப்பு ஆரம்பிக்கப்பட்டது. அன்று முதல் இவ்வமைப்பின் உறுப்பு நாடுகள் இந்நாளை உலகளாவிய முறையில் சிறப்பாகக் கொண்டாடி வருகின்றன. அடிப்படைக் கழிவறை வசதிகள் பற்றியும், அது குறித்த விழிப்புணர்வை மக்களுக்கு ஏற்படுத்துவதுமே இந்நாளின் முக்கிய நோக்கமாகும்.

2013 சூலையில் ஐக்கிய நாடுகள் பொதுச் சபை நவம்பர் 19 ஆம் நாளை ஐக்கிய நாடுகளின் சிறப்பு நாளாகக் கொண்டாடுவதெனத் தீர்மானித்தது. இதற்கான முன்மொழிவை சிங்கப்பூர் ஐக்கிய நாடுகள் சபையில் முன்வைத்து அத்தீர்மானம் ஏகமனதாக ஏற்றுக் கொள்ளப்பட்டது.

ஐக்கிய நாடுகள் மற்றும் வேறு அமைப்புகளின் அறிக்கைகளின் படி உலகின் மூன்றில் ஒரு பங்கு மக்கள் அடிப்படை கழிவறை வசதிகளற்று வாழ்கிறார்கள் எனக் கணக்கிடப்பட்டுள்ளது.
இந்தியாவில் 2011 மக்கள் தொகைக் கணக்கெடுப்பு அறிக்கையின்படி 131 மில்லியன் குடும்பங்களில் கழிவறை வசதி இல்லை எனவும் அவர்களில் எட்டு மில்லியன் குடும்பத்தினர் பொதுக் கழிவறையையும் 123 மில்லியன் குடும்பங்கள் வெளியிடங்களையும் கழிவறைகளாகப் பயன்படுத்துகின்றனர்.

## மேற்கோள்கள்

## வெளி இணைப்புகள்
*worldtoiletday.org

பகுப்பு:நவம்பர் சிறப்பு நாட்கள்
பகுப்பு:ஐக்கிய நாடுகளின் சிறப்பு நாட்கள்
பகுப்பு:சுகாதாரம்
பகுப்பு:சுற்றுச்சூழல் விழிப்புணர்வு நாட்கள்
ராய்ப்பூர் மக்களவைத் தொகுதி

**ராய்ப்பூர் மக்களவைத் தொகுதி** (Raipur Lok Sabha constituency), சத்தீசுகரின் 11 மக்களவைத் தொகுதிகளில் ஒன்று.

## சட்டமன்றத் தொகுதிகள்
ராய்ப்பூர் மக்களவைத் தொகுதி பின்வரும் சட்டமன்றத் தொகுதிகளைக் கொண்டுள்ளது:

## நாடாளுமன்ற உறுப்பினர்கள்

## தேர்தல் முடிவுகள்

### 2019 முடிவுகள்

### 2014 முடிவுகள்

### 2009 முடிவுகள்

### 2004 முடிவுகள்

### 1977 தேர்தல்
* புருஷோத்தம் லால் கௌசிக் (BLD) : 186,296 வாக்குகள்   
* வித்யாசரண் சுக்லா (INC) : 102,684

## மேலும் பார்க்கவும்
* ராய்ப்பூர்
* இந்திய மக்களவைத் தொகுதிகள்

## சான்றுகள்

பகுப்பு:சத்தீசுகர் மக்களவைத் தொகுதிகள்
பகுப்பு:பலோடா பசார் மாவட்டம்
பகுப்பு:ராய்ப்பூர் மாவட்டம்
புனித பசில் பேராலயம்

**அகழியின் மீது அமைந்துள்ள மிகவும் தூய இறையன்னையின் பாதுகாவலின் முதன்மைப்பேராலயம்** (, ) அல்லது **போக்ரோவ்ஸ்கி முதன்மைப்பேராலயம்** () என்பது மாஸ்கோவிலுள்ள செஞ்சதுக்கத்தில் அமைந்துள்ள உருசிய மரபுவழித் திருஞ்சபையின் ஆலயத்தின் அதிகாரப்பூர்வ பெயராகும்.  இவ்வாலயம் பொதுவழக்கில் "பேறுபெற்ற பசிலியின் முதன்மைப்பேராலயம்" (*Cathedral of Vasily the Blessed*) () எனவும், ஆங்கிலத்தில் "புனித பசில் பேராலயம்" () எனவும் அழைக்கப்படுகின்றது. இது 1555–61 காலப்பகுதியில் "அச்சத்திற்குரிய" இவானின் கட்டளையால் அஸ்டிரகான் மற்றும் காசான் முற்றுகையின் நினைவாக கட்டப்பட்டது.

## உசாத்துணை

பகுப்பு:உருசியாவின் உலகப் பாரம்பரியக் களங்கள்
பகுப்பு:உருசியக் கிறித்தவக் கோவில்கள்
கிறிஸ்து மீட்பர் பேராலயம்

**கிறிஸ்து மீட்பர் பேராலயம்** (*Cathedral of Christ the Saviour*, (, *Khram Khrista Spasitelya*) என்பது கிரெம்லினின் தென்மேற்கிலிருந்து சிறு தொலைவிலுள்ள மொஸ்கோ ஆற்றின் தென் பகுதியில் அமைந்துள்ள உருசியாவின் மொஸ்கோவில் அமைந்துள்ள பேராலயம் ஆகும். இதன் முழு உயரமும்  ஆக அமைந்து உலகிலுள்ள மிக உயரிய இரசிய மரபுவழி கிறித்தவ சபை தேவாலயமாகும்.

## உசாத்துணை

## வெளியிணைப்புகள்

*Travel2moscow.com – Official Moscow Guide 
*Official website, with full details of the construction and reconstruction history. 
*Cathedral of Christ the Savior in Moscow by Evgenia Kirichenko 
*Cathedral of Christ the Saviour in Moscow: A Russian Allegory
*Churches Around the World Archive

### ஒளிப்படம் மற்றும் கானொளிகள்
* 360° Virtual Tour of the Cathedral of Christ the Saviour

பகுப்பு:உருசியக் கிறித்தவக் கோவில்கள்
ராய்ப்பூர் மாவட்டம்

**ராய்ப்பூர் மாவட்டம்**, இந்திய மாநிலமான சத்தீசுகரில் உள்ளது. இங்கு தாது வளங்கள் அதிகளவில் உள்ளன. இதன் தலைமையகமாக ராய்ப்பூர் நகரம் விளங்குகிறது. இங்கு ஏறத்தாழ 40 இலட்சம் மக்கள் வாழ்கின்றனர்.
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி ராய்ப்பூர் நகரத்தின் மக்கள் தொகை   40,63,872 ஆகும் 2011 ஆம் ஆண்டின் மக்கள் தொகைக் கணக்கெடுப்பின்படி, சத்தீசுகரில் அதிக மக்கள் தொகையைக் கொண்ட மாவட்டம் இதுவே.
## மாவட்ட நிர்வாகம்
ராய்ப்பூர் மாவட்டத்தை 13 வட்டங்களாகப் பிரித்துள்ளனர். இங்கு இரண்டு மக்களவைத் தொகுதிகளும், 13 மாநிலச் சட்டப் பேரவைகளும் உள்ளன.
## அரசியல்
இம்மாவட்டம் 7 சட்டமன்றத் தொகுதிகளைக் கொண்டது.
## பண்பாடு
இங்கு வாழும் மக்கள் சத்திசுகரி மொழியில் பேசுகின்றனர். பெண்கள் புடவைகளை அணிகின்றனர்.

இங்குள்ள சம்பரண் என்னும் ஊரில் வல்லபாச்சார்யா.என்ற முனிவர் பிறந்தார்.
### தட்பவெப்பம்

## சான்றுகள்

## இணைப்புகள்
* 
*  சத்தீஸ்கர் மாநிலத்தின் புதிய வரைபடம்
* வனவிலங்குகள் சரணாலயம் 
* http://www.onefivenine.com/india/villag/Raipur ராய்ப்பூரில் காணவேண்டியன

பகுப்பு:சத்தீஸ்கர் மாவட்டங்கள்
பகுப்பு:
அயூப் அஸ்மின்

**அல் சேக் அயூப் அஸ்மின்** (*Al Shaikh Ayub Asmin*) இலங்கை அரசியல்வாதியும், மாகாண சபை உறுப்பினரும் ஆவார்.

யாழ்ப்பாணத்தில் பிறந்த அஸ்மின் நல்லாட்சிக்கான மக்கள் இயக்கம் தலைமையிலான அரசியல் கூட்டணியின் உறுப்பினர் ஆவார்.

அஸ்மின் 2013 மாகாணசபைத் தேர்தல்களில் தமிழ்த் தேசியக் கூட்டமைப்பின் சார்பில் மன்னார் மாவட்டத்தில் போட்டியிட்டு, 1009 வாக்குகள் பெற்றுத் தோல்வியடைந்தார்.. ஆனாலும் தமிழ்த் தேசியக் கூட்டமைப்புக்குக் கிடைத்த மேலதிக இரண்டு இடங்களில் ஒன்று இவருக்கு வழங்கப்பட்டு 1வது வட மாகாண சபைக்குத் தேர்தெடுக்கப்பட்டார். இவருக்கு வட மாகாணத்தின் முசுலிம்களுக்கான மீள்குடியேற்றம் மற்றும் புனர்நிர்மாணம் தொடர்பாக முதலமைச்சருக்கான ஆலோசகராக முதலமைச்சரினால் நியமிக்கப்பட்டார். அயூப் அஸ்மின் மாகாண சபை உறுப்பினராக முதலைமைச்சர் க. வி. விக்னேஸ்வரன் முன்னிலையில் வீரசிங்கம் மண்டபத்தில் 2013 அக்டோபர் 11 இல் பதவிப் பிரமானம் செய்தார்.

## மேற்கோள்கள்

பகுப்பு:வாழும் மக்கள்
பகுப்பு:வட மாகாண சபை உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கை முசுலிம் அரசியல்வாதிகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:இலங்கையின் வட மாகாண நபர்கள்
அக்கு அக்பர்

**அக்கு அக்பர்**, மலையாளத் திரைப்பட இயக்குநர் ஆவார். 2009-ல் வெளியான ”வெறுதே ஒரு பார்ய” என்ற திரைப்படத்தின் வெற்றியால் புகழ் பெற்றார். 2007-ல் வெளியான இந்தித் திரைப்படம், “கௌரி: த அன்பார்ன்” என்ற திரைப்படம் இவரது முக்கிய திரைப்படங்களில் ஒன்றாகும்.

## திரைப்படங்கள்
* மழைத்துள்ளிக்கிலுக்கம் (2002)
* சதானந்தன்றெ சமயம் (2003)
* கௌரி: த அன்பார்ன் (2007)
* வெறுதே ஒரு பார்ய (2008)
* காணா கண்மணி (2009)

## விருதுகள்
*ஏஷ்யானெட் திரைப்பட விருது
*2008: மிகச்ச ஸம்விதாயகன்: வெறுதே ஒரு பார்ய
## மேற்கோள்கள்

## இணைப்புகள்
*ஐ.எம்.டி.பி தளத்தில்

பகுப்பு:மலையாளத் திரைப்பட இயக்குநர்கள்
பகுப்பு:வாழும் மக்கள்
ராகுல் தேவ் பர்மன்

**ராகுல் தேவ் பர்மன்** (Rahul Dev Burman) (27 சூன் 1939 - 4 சனவரி 1994)  ஆர். டி. பர்மன் என அறியப்படும் இவர் இந்திய பாலிவுட் திரைப்படத்துறையில் திரைப்பட இசையமைப்பாளரும் திரைப்படப் பாடகரும் ஆவார்.

இவரின் தந்தை சச்சின் தேவ் பர்மன் ஒரு திரைப்பட இசையமைப்பாளர்.  ஆர். டி. பர்மனின் இரண்டாவது மனைவி திரைப்படப் பாடகி ஆஷா போஸ்லே.

## மேற்கோள்கள்

## வெளி இணைப்புகள்
*ராஜேஷ் கன்னா - ஆர் டி பர்மன் - கிஷோர் குமார்... திரையிசையில் அது ஒரு பொற்காலம்! வெப்துனியா 

பகுப்பு:1939 பிறப்புகள்
பகுப்பு:1994 இறப்புகள்
பகுப்பு:இந்தியத் திரைப்பட இசையமைப்பாளர்கள்
பகுப்பு:இந்தியத் திரைப்படப் பாடகர்கள்
பகுப்பு:பிலிம்பேர் விருதுகள் வென்றவர்கள்
அஞ்சலி மேனன்

**அஞ்சலி மேனன்** (*Anjali Menon*) இந்தியாவைச் சேர்ந்த ஒரு  திரைப்படத் தயாரிப்பாளர் மற்றும் திரைக்கதை எழுத்தாளர் ஆவார். முக்கியமாக மலையாளத் திரைப்படங்களில் இவர் பணியாற்றுகிறார். அஞ்சலி தனது பணிகளுக்காக பன்னாட்டு, தேசிய மற்றும் மாநில விருதுகளை வென்றுள்ளார். மஞ்சாடிகுரு, கேரளா கேஃப், உசுதாது ஓட்டல், பெங்களூரு நாட்கள்,  ஒண்டர் உமன் போன்ற திரைப்படங்களுக்காக நன்கு அறியப்படுகிறார்.

## திரைப்படங்கள்

## விருதுகள்
* 2008: கேரளத்தின் தேசிய திரைப்பட விழா
--சிறந்த மலையாளத் திரைப்படத்திற்கான பிப்ரேசி விருது - மஞ்சாடிக்குரு
--சிறந்த புதிய இயக்குனருக்கான ஹசன்குட்டி விருது - மஞ்சாடிக்குரு
* 2012: சிறந்த திரைக்கதைக்கான கேரள அரசின் திரைப்பட விருது - (மஞ்சாடிக்குரு)
* 2012: சிறந்த வசனத்திற்கான தேசிய விருது - (உஸ்தாத் ஹோட்டல்)

## மேற்கோள்கள்

## வெளி இணைப்புகள்
* 

பகுப்பு:மலையாளத் திரைப்பட இயக்குநர்கள்
பகுப்பு:வாழும் மக்கள்
பகுப்பு:1979 பிறப்புகள்
பகுப்பு:இந்தியப் பெண் திரைப்பட இயக்குநர்கள்
பகுப்பு:கேரளப் பெண் எழுத்தாளர்கள்
பகுப்பு:இந்திய ஆவணப்படத் தயாரிப்பாளர்கள்
அமல் நீரத்

thumb|அமல் நீரத்
**அமல் நீரத்** *(Amal Neerad)* மலையாளத் திரைப்பட இயக்குநர் ஆவார். இவரது சொந்த ஊர் எர்ணாகுளம்.

## வாழ்க்கைக் குறிப்பு
தந்தை மற்றும் தாயாரின் பணி காரணமாக கொல்லத்தில் பிறந்த இவர் கோட்டயத்திற்கு இடம்பெயர்ந்து இறுதியாக எர்ணாகுளத்தில் குடியேறி வாழ்ந்தார். பள்ளி மற்றும் கல்லூரி படிப்பை எர்ணாகுளத்தில் முடித்தார். 
எர்ணாகுளம் மகாராஜா கல்லூரியில் ஆசிரியருந்த சி. ஆர் ஓமனக்குட்டனின் மகன். இவர் மஹாராஜா கல்லூரியில், தொண்ணூறுகளில் பயின்றபோது, திரைப்படக் குழுவில் உறுப்பினாரயிருந்தார்>

## திரைத்துறை
ராம்கோபால் வர்மா தயாரிப்பில், ரோகித் சுக்‌ராஜ்‌ இயக்கிய ஜேம்ஸ் என்ற இந்தித் திரைப்படத்தின் வழியான அறிமுகமானார்.

## இயக்கியன
* பிக் பி (2007)
* சாகர் எலியாஸ் ஜாக்கி ரீலோடட் (2009)
* அன்வர் (2010)
* பாச்சிலர் பார்ட்டி (2012)
* 5 சுந்தரிகள் (குள்ளன்றெ பார்ய)
* இயொபின்டெ புஸ்தகம் (Iyobinte Pusthakam)(2014)
## மேற்கோள்கள்

பகுப்பு:மலையாளத் திரைப்பட இயக்குநர்கள்
பகுப்பு:1975 பிறப்புகள்
பகுப்பு:வாழும் மக்கள்
அன்வர் ரஷீத்

**அன்வர் ரஷீத்**, ஒரு மலையாளத் திரைப்பட இயக்குநர் ஆவார். இவர்  2005-ல் வெளியான ராஜமாணிக்கம் என்ற திரைப்படத்தினை இயக்கியவர். மம்மூட்டி நாயகனாய் நடித்திருந்த இத்திரைப்படம் பெருவெற்றி பெற்றது என்பது குறிப்பிடத்தக்கது.

தொடர்ந்து, 2007-ல் சோட்டா மும்பை என்ற திரைப்படத்தை இயக்கினார். மோகன்லால் நாயகனாய் நடித்த இதுவும் பெருவெற்றி பெற்றது.

## திரைப்படங்கள்

## மேற்கோள்கள்

பகுப்பு:மலையாளத் திரைப்பட இயக்குநர்கள்
பகுப்பு:1976 பிறப்புகள்
பகுப்பு:வாழும் மக்கள்
வருடம் 2000 சிக்கல்

**வருடம் 2000 சிக்கல்** (ஆங்கிலத்தில் : Year 2000 problem அல்லது Y2K problem) என்பது கி.பி 2000 ஆம் ஆண்டு ஏற்பட்ட ஒரு பிரச்சனை ஆகும். கணினி சார்ந்த அல்லது சாராத தரவு சேமிப்பில் இது காணப்பட்டது. நான்கு இலக்க வருடத்தை இரண்டு இலக்கமாக சுருக்கும்போது 2000 என்பது 00 என குறிப்பிடப்படும். அதனால் கணினி நிரல்கள் xx99 எனும் ஆண்டிலிருந்து xx00 என்னும் ஆண்டிற்கு தாவ சிரமப்பட்டன. 
இது ஜனவரி 1, 2000 ஆம் ஆண்டிற்கு பிறகு சில தேதி சார்ந்த கணிணி செயலாக்கங்களை பாதித்தது.

## மேற்கோள்கள்

பகுப்பு:கணினி அறிவியல்
பகுப்பு:நாட்காட்டிகள்